ΚΑΝΟΝΙΣΜΟΣ (ΕΟΚ) αριθ. 600/79 ΤΗΣ ΕΠΙΤΡΟΠΗΣ της 29ης Μαρτίου 1979 περί τροποποιήσεως του κανονισμού (ΕΟΚ) αριθ. 2237/77, όσον αφορά την ημερομηνία της πρώτης εφαρμογής του νέου δελτίου εκμεταλλεύσεως στο Λουξεμβούργο και στην Ιταλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα(1), όπως τροποποιήθηκε τελευταία από τον κανονισμό (ΕΟΚ) αριθ. 2910/73(2), και ιδίως το άρθρο 7,

Εκτιμώντας:

ότι ο κανονισμός (ΕΟΚ) αριθ. 2237/77 της Επιτροπής(3) καθόρισε το περιεχόμενο του δελτίου εκμεταλλεύσεως που θα χρησιμοποιηθεί για τη διαπίστωση των εισοδημάτων των γεωργικών εκμεταλλεύσεων-

ότι οι δυσκολίες που αρχικά παρουσιάστηκαν για την εφαρμογή από το 1978 του νέου δελτίου εκμεταλλεύσεως στο Λουξεμβούργο ξεπεράστηκαν και ότι, για το Κράτος Μέλος αυτό, η παρουσίαση των λογιστικών στοιχείων της λογιστικής χρήσεως 1978 μπορεί να γίνει στο πλαίσιο του νέου δελτίου εκμεταλλεύσεως-

ότι οι τεχνικές δυσκολίες που προέκυψαν στην Ιταλία κατά τη δημιουργία του αναγκαίου μηχανισμού για την εφαρμογή του νέου δελτίου εκμεταλλεύσεως, δεν επιτρέπουν να εφαρμοσθεί ορθολογικά αυτό το δελτίο για τη συλλογή των λογιστικών στοιχείων της λογιστικής χρήσεως 1979 και ότι είναι, ως εκ τούτου, σκόπιμο να διατηρηθεί σε ισχύ, για τη χρήση αυτή, το δελτίο εκμεταλλεύσεως που εφαρμόσθηκε κατά τις προηγούμενες χρήσεις-

ότι όλα τα αναγκαία μέτρα ελήφθησαν στην Ιταλία για να καταστεί δυνατή η ικανοποιητική εφαρμογή του νέου δελτίου εκμεταλλεύσεως για τη συλλογή των λογιστικών στοιχείων της λογιστικής χρήσεως 1980-

ότι είναι σκόπιμο να διορθωθεί ένα λάθος στην περιγραφή του περιεχομένου του υποτίτλου 145 - γερμανική απόδοση - που αντιστοιχεί στα άλλα κτηνοτροφικά φυτά και του υποτίτλου 157 - σε όλες τις γλωσσικές αποδόσεις - που αντιστοιχεί στα φυτώρια-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφορήσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Ο κανονισμός (ΕΟΚ) αριθ. 2237/77 τροποποιείται ως εξής:

1. Το κείμενο του δευτέρου εδαφίου του άρθρου 2 αντικαθίσταται από το ακόλουθο κείμενο:

"Εν τούτοις, αυτές οι διατάξεις εφαρμόζονται για πρώτη φορά στη Γαλλία και την Ιρλανδία στα λογιστικά στοιχεία της λογιστικής χρήσεως 1979 και στην Ιταλία στα λογιστικά στοιχεία της λογιστικής χρήσεως 1980. Οι λογιστικές χρήσεις 1979 και 1980 είναι αυτές που αρχίζουν αντίστοιχα κατά τη διάρκεια της περιόδου από 1ης Ιανουαρίου μέχρι 1ης Ιουλίου 1979 και από 1ης Ιανουαρίου μέχρι 1ης Ιουλίου 1980."

2. Στο παράρτημα II, το κείμενο του υποτίτλου 145 - γερμανική απόδοση- αντικαθίσταται από το ακόλουθο κείμενο:

"Sonstige Futterpflanzen: der gesamte Futteranbau, der in der Fruchtfolge steht und weniger als 5 Jahre lang die gleiche Flaeche beansprucht (einjaehriger und mehrjaehriger Futteranbau ohne Ackerwiesen)."

3. Στο παράρτημα II, το κείμενο του υποτίτλου 157 αντικαθίσταται από το ακόλουθο κείμενο:

"Φυτώρια: περιλαμβάνονται τα αμπελουργικά φυτώρια- δεν περιλαμβάνονται τα δασικά φυτώρια που βρίσκονται στο δάσος και προορίζονται για τις ανάγκες της εκμεταλλεύσεως."

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 29 Μαρτίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. 109 της 23.6.1965, σ. 1859/65.

(2) ΕΕ αριθ. N 299 της 27.10.1973, σ. 1.

(3) ΕΕ αριθ. N 263 της 17.10.1977, σ. 1.